《蘋果日報》:隔牆有耳:美銀美林粉紅撐同志
隔牆有耳:美銀美林粉紅撐同志
蘋果日報
李八方
家陣咁多恐同團體興風作浪,而喺呢啲風風雨雨下,《一點粉紅2014》活動會喺本周日舉行。呢個活動得到美銀美林贊助,人哋仲喺Bank of America Tower頂層粉飾成粉紅色,幫活動做足宣傳。
呢個主題為「愛多元.愛多點」嘅活動,係一個免費戶外嘉年華,所有參加者着上粉紅色衫,組成一個巨型粉紅圓點,象徵社會開放、包容,支持同志社群。
呢個活動自09年起喺新加坡舉辦,參加人數超過兩萬人。喺香港就由大愛同盟、粉紅同盟合辦,香港小童群益會協辦,喺金鐘添馬公園舉行。美銀美林噚日開始將Bank of America Tower頂層粉飾成粉紅色,透過電子幕場宣傳呢個活動。